ตลาดฯเตือน‘ซื้อขาย’หุ้นKWHTNPC
ตลท.เตือนใช้ความระมัดระวังเทรดหุ้น &#8220;วิค แอนด์ ฮุคลันด์&#8221;&#8220;ไทยนามพลาสติกส์&#8221; ติด
26 ก.ค. 2555

ตลท.เตือนใช้ความระมัดระวังเทรดหุ้น “วิค แอนด์ ฮุคลันด์”“ไทยนามพลาสติกส์” ติด
รายงานข่าวจากตลาดหลักทรัพย์แห่งประเทศไทย (ตลท.) เปิดเผยว่า ตลาดหลักทรัพย์ฯ ได้ประกาศรายชื่อหลักทรัพย์ที่มีระดับราคาและปริมาณการซื้อขายที่มีแนวโน้มผิดปกติเมื่อเทียบกับช่วงก่อนหน้า (Trading Alert List) เพื่อเตือนให้นักลงทุนใช้ความระมัดระวังในการซื้อขายมากขึ้น
ทั้งนี้ ในวันที่ 25 ก.ค.ที่ผ่านมา มีหุ้น 2 บริษัทที่เข้าเกณฑ์ดังกล่าว คือ บริษัท วิค แอนด์ ฮุคลันด์ (KWH) เนื่องจากมีราคาหุ้นเปลี่ยนแปลงสูงถึง 29.27% มีปริมาณการซื้อขาย 101.08 ล้านหุ้น คิดเป็นมูลค่ารวม 152.01 ล้านบาท และบริษัท ไทยนามพลาสติกส์ (TNPC) เนื่องจากราคาหุ้นเปลี่ยนแปลง 17.93% มีปริมาณการซื้อขาย 17.20 ล้านหุ้น คิดเป็นมูลค่าซื้อขาย 282.72 ล้านบาท
ขณะที่ราคาหุ้นบริษัท สหโมเสคอุตสาหกรรม (UMI) เคลื่อนไหวค่อนข้างผันผวน หลังจากที่ปรับตัวเพิ่มขึ้นตลอด 1 เดือนที่ผ่านมา โดยเมื่อวันที่ 25 ก.ค. ราคาขึ้นแตะจุดสูงสุดที่ 5.60 บาท ก่อนที่จะปรับตัวลดลงแรงมาปิดที่ 4.82 บาท ลดลง 0.16 บาท มีมูลค่าซื้อขาย 669.53 ล้านบาท
ด้านบริษัท ณุศาศิริ (NUSA) ขอให้ตลาดหลักทรัพย์ฯ สั่งห้ามการซื้อขายหุ้น NUSA ตั้งแต่วันที่ 27 ก.ค.เป็นต้นไป เนื่องจากการลดทุนโดยลดจำนวนหุ้นยังไม่แล้วเสร็จ ซึ่งอาจมีผลต่อจำนวนหุ้นที่ผู้ถือหุ้นแต่ละรายถืออยู่ และจำนวนหุ้นในระบบการซื้อขายของตลาดหลักทรัพย์ฯ